text: Ramt af fyldt øldåse
  22 oktober 2012 kl. 10.57
  Leif Nielsen fra Billund havde en ubehagelig oplevelse, da han søndag eftermiddag kørte vest for Grindsted. En fyldt øldåse blev kastet fra en modkørende bil - og knuste Leif Nielsens forrude.
  - Sådan så vores bil ud efter at vi mødte en sindssyg bilist mellem Eg og Grindsted, noterer Leif Nielsen. 
  Han troede først, at der var tale om en del af den modkørende bil, som var faldet af. Men det viste sig at være en øldåse, som var kastet fra en modkørende bil i høj fart. . 
  - Øldåsen har jeg gemt, hvis vi kan finde dna på den, siger Leif Nielsen. 
  Først på fredag kan han få en ny rude monteret. 
  Episoden fandt sted ved 17-tiden søndag.
  